Meil kõigil on  veidrusi, halbu harjumusi, isegi sõltuvusi.  Ma ei maganud täna öösel.  Ei maganud, sest mängisin tobedat ja mõtetut arvutimängu.  No tõepoolest ei usu, et mäng Kalliskivijaht kuidagiviisi arendaks või tegelikult ... ma ei saa isegi sellest aru, mis mind selle mängu juures üldse köidab. Teine sarnane mäng on Lines, seda võin ma ka tundide kaupa laduda.  Igatahes hoidis see kalliskivitamine mind hommikul kella kümneni üleval ja kui ülejäänud pere tõusis, siis oli ka nagu imelik magama minna. Ja oi kui kahju on nüüd selle magamata öö ja nende lihtsalt raisku lastud tundide pärast! No tõesti on piinavalt valus! Ja nii iga kord, kui sarnaste mängude külge kogemata kinni jään...